Kombinácia liekov
Dobrý deň chcem sa spýtať môžem zelený trifed kombinovať s pediakid ( sirup na podporu chuti do jedla) a olynth 0.05 ružový 3.5rocnej slečne? Ak áno v akom časovom rozsahu musia byť od seba tie lieky.

Prosím Vás ešte jedna  ako často sa môže striekať olynth 0.05 ružový 3.5 r. dieťaťu a ako dlho
Dobrý deň,
ďakujeme za Vašu otázku.
Medzi liekom Trifed expectorant a výživovým doplnkom Pediakid Na chuť do jedla nebolo pozorované vzájomné ovplyvnenie účinku. Uvedená kombinácia je možná bez nutnosti časového odstupu. Vzhľadom na to, že výživové doplnky nepodliehajú klinickým skúškam, prípadné interakcie nemuseli byť pozorované.
Keďže liek Olynth HA pôsobí lokálne, systémová absorbcia je minimálna. Z toho dôvodu sa ovplyvnenie účinku iných celkovo pôsobiacich liekov a výživových doplnkov nepredpokladá.
Dávkovanie lieku Olynth HA 0,05% je u detí vo veku od 2 až 6 rokov 1 dávka do každej nosovej dierky podľa potreby, najviac však 3-krát denne. Nosový roztokový sprej obsahujúci xylometazolín sa nemá používať dlhšie ako 7 dní, pokiaľ lekár neurčí inak.
Prajem pekný zvyšok dňa.
S pozdravom
PharmDr. Veronika Kiabová